૨૦૧૧ની વસ્તીગણતરી મુજબ અમદાવાદમાં ૫૫,૭૭,૯૪૦ લોકો વસે છે, જેમાંથી ૩૯,૮૩,૫૮૯ મતદારો છે. નવા સીમાંકનથી કોર્પોરેશનમાં ૬૪ વોર્ડ ઘટાડીને ૪૮ વોર્ડ કરાયા છે. આની સાથેસાથે વોર્ડદીઠ ત્રણ કોર્પોરેટરની પેનલને બદલે ચાર કોર્પોરેટરની પેનલ બનાવાઈ છે, જેમાં પહેલી વખત મહિલાઓનું પ્રતિનિધિત્વ ૩૩ ટકાથી વધારીને ૫૦ ટકા કરાયું હોઈ પેનલની ચાર બેઠકો પૈકીની પહેલી બે બેઠકો મહિલા અનામત છે. ભાજપ અને કોંગ્રેસ કોર્પોરેશનની તમામ ૧૯૨ બેઠક પરથી ચૂંટણી લડી રહ્યાં છે, જોકે ગઈ ચૂંટણી કરતાં ૩.૬૩ લાખ મતદારો વધ્યા હોવા છતાં પણ રાજકીય પક્ષોમાં ઓછા મતદાનનો ફફડાટ જોવા મળી રહ્યો છે. દેવ‌િદવાળીના તહેવારને લઈને લોકો ગામડે હોઈ તેમજ નિરસ પ્રચારના કારણે મતદાનની ટકાવારી વધે તેમ નથી. ગત ઓક્ટોબર-૨૦૧૦ની ચૂંટણીમાં ૪૪.૧૨ ટકા મતદાન થયું હતું.